Diari Oficial de la Generalitat Valenciana


Sumari del DOGV 2649, del 20-12-1995 (1995/836993)

ORDRE de 29 de novembre de 1995, de la Conselleria de Cultura, Educació i Ciència, per la qual es crea la comissió per a la realització dels actes preparatoris de la cinquena universitat de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/11/29/(2)/dof/vci/html**

### Dades del document

Número de DOGV
:   2649

Data del DOGV
:   20-12-1995

Secció del DOGV
:   DISPOSICIONS GENERALS

Número del document
:   1995/836993


Data del document
:   29-11-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 29 de novembre de 1995, de la Conselleria de Cultura, Educació i Ciència, per la qual es crea la comissió per a la realització dels actes preparatoris de la cinquena universitat de la Comunitat Valenciana.   
D'acord amb el que disposa l'article primer del Decret 261/1995, de 29 d'agost, del Govern Valencià, pel qual s'estableix el Reglament Orgànic i Funcional de la Conselleria de Cultura, Educació i Ciència, aquest és el departament del Govern Valencià al qual correspon exercir les competències relatives a l'educació en tots els nivells. Sota l'autoritat superior del Govern Valencià, li correspon dirigir, impulsar i executar l'acció política i administrativa en les matèries de la seua competència.  
La Conselleria de Cultura, Educació i Ciència , amb la finalitat de possibilitar la creació de la nova universitat de la Comunitat Valenciana, i a la vista de la complexitat i magnitud del projecte, considera convenient crear una comissió per a la realització dels estudis i treballs preparatoris.  
Per això, en virtut de les facultats conferides per l'article 35 de la Llei del Govern Valencià,  
ORDENE  
Primer  
Es crea la comissió per a la realització dels treballs preparatoris de la creació de la cinquena universitat de la Comunitat Valenciana, amb les funcions i la composició que a continuació s'estableixen.  
Segon  
La comissió per a la creació de la cinquena universitat tindrà les funcions següents:  
1ª. Quantificar les repercussions pressupostàries de la implantació de la nova universitat.  
2ª. Elaborar la memòria de creació, que haurà de tenir tots els requisits a què fa referència el Reial Decret 557/1991, de 12 d'abril.  
Tercer  
La comissió estarà composta pels següents membres:  
President: conseller de Cultura, Educació i Ciència.  
Vicepresidenta: la directora general d'Ensenyaments Universitaris i Investigació.  
Vocals:  
- Prof. Jesús Rodríguez Marín, catedràtic de la Universitat d'Alacant.  
- Profª. Mª. Teresa Soler Roch, catedràtica de la Universitat d'Alacant.  
- Prof. Eduardo Galante PatiÑo, catedràtic de la Universitat d'Alacant.  
- Prof. Jaime Merchan Cifuentes, catedràtic de la Universitat d'Alacant.  
- Prof. Jesús T. Pastor Ciurana, catedràtic de la Universitat d'Alacant.  
- Prof. Antonio Fimia Gil, catedràtic de la Universitat d'Alacant.  
- Prof. Jose Maria Gómez Gras, professor titular d'Universitat  
Secretari: actuarà com a secretari el prof. Jesús Rodríguez Marín.  
Quart  
La comissió podrà acordar, quan els assumptes que s'hagen de tractar ho requeresquen, la col·laboració i l'assistència d'especialistes, mitjançant el règim de contractació administrativa, amb la finalitat que l'assessoren.  
Cinquè  
El funcionament i règim de sessions de la comissió s'ajustarà al que estableixen els articles 22 a 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, serà d'aplicació el Decret 200/1985, de 23 de desembre, sobre indemnitzacions per raó del servei.  
DISPOSICIONS FINALS  
   
Primera  
Es faculta la directora general d'Ensenyaments Universitaris i Investigació per a adoptar totes les mesures necessàries per a l'execució d'aquesta ordre.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 29 de novembre de 1995  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI